Suureks maailmaks on taeva ja maa masinavärk,  inimene on justkui selle peegeldusena väikeseks maailmaks.  Ent suur maailm hõlmab ka väikest, nii nagu ta hõlmab kõike,  sest ta varjab ja soosib oma rüpes kõike.  Ja oh imet! Väike maailm sisaldab  ka suurt maailma,  tähistades paiku, isikuid, aegu ja asju.  Nõnda hõlmab suur maailm väikese ja väike sisaldab suurt,  see mis hõlmab, on hõlmatud, see, mis sisaldab, sisaldub.  Ja seda ajaloo abil, millest too muutub tulevikus veelgi meeldivamaks,  kui ta alistab sulle õpetatud moel maailma.  Selleks, et sa hõlmaksid suurt maailma väikese võrdpildi abil,  õpi väiksena tundma ajalugu ja sinust saab suur.  Oo Megalinus, selleks et olla vastavuses oma nime endega,  juhib sind ülim vaga ajalookirg siia.  Ja see vaev tõotab kiitust ja muusa pärga,  isamaa annab tasu, taevas varanduse!